pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พล.อ.อ. ประจินฯ ร่วมพิธีลงนามบันทึกความเข้าใจความร่วมมือระหว่างภาครัฐ และภาคเอกชนเพื่อขับเคลื่อนไทยแลนด์ 4.0
วันศุกร์ที่ 17 พฤศจิกายน 2560
รอง นรม. พล.อ.อ. ประจินฯ ร่วมพิธีลงนามบันทึกความเข้าใจความร่วมมือระหว่างภาครัฐ และภาคเอกชนเพื่อขับเคลื่อนไทยแลนด์ 4.0
รองนายกรัฐมนตรีร่วมพิธีลงนามบันทึกความเข้าใจความร่วมมือระหว่างภาครัฐ และภาคเอกชนเพื่อการพัฒนาโครงสร้างพื้นฐานของประเทศให้มีความยั่งยืน
วันนี้ (17 พ.ย.60) เวลา 11.30 น. ที่เดอะระวีกัลยา แบงค็อก เวลล์เนส คูซีน รีสอร์ท ถนนกรุงเกษม เขตพระนคร กรุงเทพฯ พลอากาศเอก ประจิน จั่นตอง รองนายกรัฐมนตรี ได้รับมอบหมายจาก พลเอก ประยุทธ์ จันทร์โอชา นายกรัฐมนตรีให้เป็นผู้แทนรับการเยี่ยมคารวะจากนายกัว ผิง ประธานเจ้าหน้าที่บริหารและคณะผู้บริหารระดับสูงของบริษัท หัวเว่ย เทคโนโลยี จํากัด ซึ่งเดินทางมาเข้าร่วมพิธีลงนามบันทึกความเข้าใจระหว่างกระทรวงดิจิทัลเพื่อเศรษฐกิจและสังคม กับ บริษัท หัวเว่ย เทคโนโลยี (ประเทศไทย) จํากัด ว่าด้วย”ความร่วมมือระหว่างภาครัฐและภาคเอกชนด้านการเปลี่ยนผ่านทางดิจิทัลเพื่อขับเคลื่อนนโยบายไทนแลนด์ 4.0”
ในการลงนามบันทึกความเข้าใจครั้งนี้ สืบเนื่องมาจากการเยือนสาธารณรัฐประชาชนจีนของพลอากาศเอก ประจิน จั่นตอง รองนายกรัฐมนตรีและนายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เมื่อระหว่างวันที่ 9-12 พฤศจิกายน 2560 ที่ผ่านมา โดยในการไปครั้งนั้นได้มีการเดินทางไปเยี่ยมชมกิจการของบริษัท หัวเว่ยเทคโนโลยี จํากัด และเมืองอัจฉริยะ (Smart City) ที่บริษัทฯ เป็นผู้รับผิดชอบดําเนินการ จึงได้ร่วมกันหารือกับผู้บริหารของบริษัทฯ ว่าเห็นควรให้มีการจัดทําบันทึกความเข้าใจระหว่างกันเพื่อการพัฒนาโครงสร้างพื้นฐานในการขับเคลื่อนนโยบายไทยแลนด์ 4.0 ต่อไป
ทั้งนี้ รองนายกรัฐมนตรีได้กล่าวย้ําว่า รัฐบาลเล็งเห็นความสําคัญของเทคโนโลยีสารสนเทศที่มีต่อการพัฒนาเศรษฐกิจและสังคมในปัจจุบันภายใต้วิสัยทัศน์ไทยแลนด์ 4.0 เพื่อขับเคลื่อนเศรษฐกิจดิจิทัล โดยมีนวัตกรรมเป็นตัวขับเคลื่อนและอาศัยความร่วมมือจากภาคส่วนต่าง ๆ การลงนามบันทึกความเข้าใจในครั้งนี้จะช่วยผลักดันให้เศรษฐกิจดิจิทัลของไทยก้าวไปข้างหน้าได้เร็วขึ้น รวมถึงช่วยพัฒนาคุณภาพชีวิตในหลายๆด้านของคนไทยให้ดีขึ้นอีกด้วย
นอกจากนี้ ในส่วนของนายกัว ผิง ได้กล่าวว่า หัวเว่ยมีความยินดีที่จะใช้องค์ความรู้และประสบการณ์ในด้านนวัตกรรม รวมถึงผลิตภัณฑ์และโซลูชั่นอันมีคุณภาพในการทํางานร่วมกัน เพื่อขับเคลื่อนทุกภาคอุตสาหกรรมของไทยให้ก้าวสู่ยุคดิจิทัล ความพยายามเหล่านี้จะช่วยเร่งกระบวนการปฏิรูปประเทศไทยสู่เศรษฐกิจดิจิทัล และทําให้คนไทยได้ใช้เทคโนโลยีดิจิทัลที่ดีได้สะดวกรวดเร็วยิ่งขึ้น
..............................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือร่วม รมช.มัลดีฟส์ ตั้งสำนักงานใหญ่ RIMES ในไทย
วันศุกร์ที่ 18 สิงหาคม 2560
รมว.กระทรวงดิจิทัลฯ หารือร่วม รมช.มัลดีฟส์ ตั้งสํานักงานใหญ่ RIMES ในไทย
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ดร.สงกรานต์ อักษร รองอธิบดีกรมอุตุนิยมวิทยา ผู้แทนจากกรมอุตุนิยมวิทยา และผู้แทนจากกรมองค์การระหว่างประเทศ กระทรวงการต่างประเทศ ให้การต้อนรับ นายอับดุลราฮี มาจีด (H.E. Mr. Abdullahi Majeed) รัฐมนตรีช่วยว่าการกระทรวงสิ่งแวดล้อมและพลังงานแห่งสาธารณรัฐมัลดีฟส์ และหัวหน้าสํานักเลขาธิการ Regional Integrated Multi-hazard Early Warning System for Africa and Asia (RIMES) พร้อมคณะผู้แทนจาก RIMES ในโอกาสเดินทางเยือนประเทศไทย โดยทั้งสองฝ่ายได้ร่วมพูดคุยเกี่ยวกับแนวทางและความเป็นไปได้ในการจัดตั้งสํานักงานใหญ่ของ RIMES ในประเทศไทย ซึ่งฝ่ายไทยได้ขอให้ RIMES จัดทําข้อมูลจัดส่งให้หน่วยงานที่เกี่ยวข้องของไทยเพื่อพิจารณาต่อไป เมื่อวันที่ 16 สิงหาคม 2560 ณ ห้องรับรอง ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
************************
รัฐบาลไทย-ข่าวทำเนียบรัฐบาล-กระทรวงเกษตรฯ จัดทำ Mobile Application ในชื่อ AGO Gap & ORGANIC ZONING และ Application Line AGO BOT
วันจันทร์ที่ 6 สิงหาคม 2561
กระทรวงเกษตรฯ จัดทํา Mobile Application ในชื่อ AGO Gap & ORGANIC ZONING และ Application Line AGO BOT
กระทรวงเกษตรฯ จัดทํา Mobile Application ในชื่อ AGO Gap & ORGANIC ZONING และ Application Line AGO BOT มุ่งเพิ่มช่องทางซื้อขายออนไลน์ เชื่อมโยงผู้ผลิตและผู้บริโภคโดยตรง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรฯ ได้มีการจัดทํา Mobile Application ในชื่อ AGO Gap & ORGANIC ZONING และ Application Line AGO BOT เพื่อสนับสนุนแนวทางการพัฒนาการปฏิบัติการทางเกษตรที่ดีและเหมาะสม (Good Agriculture Practices : GAP) โดยแอพพลิเคชั่นดังกล่าวจะเป็นตัวกลางในการเชื่อมโยงระหว่างผู้ผลิตและผู้บริโภคให้สามารถซื้อขายสินค้าเกษตรได้โดยตรง อีกทั้งสินค้าเกษตรที่ซื้อขายผ่านแอพพลิเคชั่นนี้ ยังผ่านการรับรองคุณภาพมาตรฐานจากกระทรวงเกษตรและสหกรณ์ด้วย
ทั้งนี้ Application AGO Gap & ORGANIC ZONING มีฟังชั่นต่าง ๆ ได้แก่ 1) GAP Database ฐานข้อมูลที่ปลอดภัย
ผู้ใช้สามารถ ทราบถึงชนิดพันธุ์พืชต่างๆ ระดับมาตรฐานที่ได้รับ พิกัดที่สามารถนําทางไปหาเกษตรกรได้ และหมายเลขโทรศัพท์ติดต่อ 2) GAP Zoning จะบอกถึงพื้นที่ที่เหมาะสมในการทําการเกษตรที่ปลอดภัย 3) Organic Agri – Database บอกถึงฐานข้อมูลเกษตรอินทรีย์ 4) Organic Agri – Zoning บอกถึงพื้นที่ที่เหมาะในการทําเกษตรอินทรีย์ อีกทั้งสามารถตรวจสอบและนําทางไปยังพื้นที่ที่เหมาะสม ในการทําเกษตรอินทรีย์ได้ และ 5) Online Store เป็นตลาดสินค้าออนไลน์ หากซื้อขายผ่านบัตรเครดิตจะมีสินค้าให้เลือกถึง 809 รายการ จากกรมวิชาการเกษตรและสํานักงานมาตรฐานสินค้าเกษตรและอาหารแห่งชาติ (มกอช.) นอกจากนี้ สามารถเชื่อมโยงเข้าสู่ DGTFarm ของ มกอช. ซึ่งมีสินค้าถึง 549 รายการ ให้เลือกซื้อได้อีกด้วย สําหรับ Application Line AGO Bot จะใช้ Robot (AI) ในการตอบคําถามแบบ Real-time สําหรับผู้ทีสนใจฐานข้อมูลและองค์ความรู้ด้าน GAP และเกษตรอินทรีย์ เป็น Two-Way Application โต้ตอบและเก็บสถิติ เพื่อวิเคราะห์ เป็น Big Data สามารถใช้เป็นเครื่องมือของกระทรวงเกษตรฯ เกษตรและสหกรณ์จังหวัด สํานักงานพาณิชย์จังหวัด สํานักงานพัฒนาที่ดิน และผู้ที่เกี่ยวข้องตามห่วงโซ่อุปสงค์-อุปทานได้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีแถลงข่าวเรื่องการประชุมเพื่อหารือแนวทางการเพิ่มแรงกดดันต่อเกาหลีเหนือของรัฐมนตรีต่างประเทศ ณ ประเทศแคนาดา
วันอังคารที่ 16 มกราคม 2561
นายกรัฐมนตรีแถลงข่าวเรื่องการประชุมเพื่อหารือแนวทางการเพิ่มแรงกดดันต่อเกาหลีเหนือของรัฐมนตรีต่างประเทศ ณ ประเทศแคนาดา
นายกรัฐมนตรีแถลงข่าวเรื่องการประชุมเพื่อหารือแนวทางการเพิ่มแรงกดดันต่อเกาหลีเหนือของรัฐมนตรีต่างประเทศ ณ ประเทศแคนาดา
วันนี้ (16 มกราคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรี กรณีการเข้าร่วมประชุมเพื่อหารือแนวทางการเพิ่มแรงกดดันต่อเกาหลีเหนือของรัฐมนตรีต่างประเทศ ณ นครแวนคูเวอร์ ประเทศแคนาดา ว่า ได้มอบหมายให้นายวีรชัย พลาศรัย เอกอัครราชทูต และผู้แทนถาวรไทย ประจําสหประชาชาติ ณ นครนิวยอร์ก สหรัฐอเมริกา เป็นผู้แทนในการเข้าร่วมการประชุมครั้งนี้ เนื่องจากนายดอน ปรมัตถ์วินัย รัฐมนตรีว่าการกระทรวงการต่างประเทศ มีกําหนดการเดินทางเยือนบรูไนดารุสซาลามอย่างเป็นทางการ และมีกําหนดเข้าเฝ้าทูลละอองธุลีพระบาท สมเด็จพระราชาธิบดีแห่งบรูไนฯ จึงไม่สามารถเข้าร่วมในการประชุมได้ อย่างไรก็ตาม นายกรัฐมนตรีได้กําชับว่า แนวทางจัดการความขัดแย้งต่างๆ ต้องเป็นไปโดยสันติวิธี
รัฐบาลไทย-ข่าวทำเนียบรัฐบาล-สคร. เร่งติดตามงบลงทุนของรัฐวิสาหกิจอย่างใกล้ชิด เพื่อลดผลกระทบทางเศรษฐกิจจาก COVID - 19
วันพุธที่ 5 สิงหาคม 2563
สคร. เร่งติดตามงบลงทุนของรัฐวิสาหกิจอย่างใกล้ชิด เพื่อลดผลกระทบทางเศรษฐกิจจาก COVID - 19
สคร. ได้ติดตามการเบิกจ่ายงบลงทุนในปี 2563 ของรัฐวิสาหกิจ 44 แห่ง ที่ สคร. กํากับดูแล โดย ณ สิ้นเดือนมิถุนายน 2563 มีผลการเบิกจ่ายงบลงทุนสะสมจํานวน 125,458 ล้านบาท หรือคิดเป็นร้อยละ 85 ของแผนการเบิกจ่ายสะสม
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า สคร. ได้ติดตามการเบิกจ่ายงบลงทุนในปี 2563 ของรัฐวิสาหกิจ 44 แห่ง ที่ สคร. กํากับดูแล โดย ณ สิ้นเดือนมิถุนายน 2563 มีผลการเบิกจ่ายงบลงทุนสะสมจํานวน 125,458 ล้านบาท หรือคิดเป็นร้อยละ 85 ของแผนการเบิกจ่ายสะสม โดยรัฐวิสาหกิจที่มีงบลงทุนขนาดใหญ่และสามารถเบิกจ่ายได้ตามเป้าหมายที่กําหนด ได้แก่ การรถไฟฟ้าขนส่งมวลชนแห่งประเทศไทย (รฟม.) บริษัท ปตท. จํากัด (มหาชน) และการไฟฟ้าทั้ง 3 แห่ง
ผลการเบิกจ่ายสะสมของรัฐวิสาหกิจ ปี 2563 ณ สิ้นเดือนมิถุนายน 2563
รัฐวิสาหกิจ เบิกจ่ายจริงสะสม
(ล้านบาท) ร้อยละเบิกจ่ายจริงสะสม/
แผนเบิกจ่ายสะสม
ปีงบประมาณ (ต.ค. 62 – ก.ย. 63)
จํานวน 34 แห่ง  71,325 72%
ปีปฏิทิน (ม.ค. 63 – ธ.ค. 63)
จํานวน 10 แห่ง 54,133 112%
รวม 44 แห่ง 125,458 85%
นางสาวปิยวรรณ ล่ามกิจจา รองผู้อํานวยการ สคร. รักษาการในตําแหน่งที่ปรึกษาด้านพัฒนารัฐวิสาหกิจ กล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจ 44 แห่ง แบ่งเป็นการเบิกจ่ายของรัฐวิสาหกิจปีงบประมาณ 34 แห่ง จํานวน 71,325 ล้านบาท หรือคิดเป็นร้อยละ 72 ของแผนการเบิกจ่ายงบลงทุนสะสม 9 เดือน (ตั้งแต่เดือนตุลาคม 2562 – มิถุนายน 2563) และการเบิกจ่ายของรัฐวิสาหกิจปีปฏิทิน 10 แห่ง จํานวน 54,133 ล้านบาท หรือคิดเป็นร้อยละ 112 ของแผนการเบิกจ่ายงบลงทุนสะสม 6 เดือน (ตั้งแต่เดือนมกราคม – มิถุนายน 2563) โดยมีโครงการลงทุนขนาดใหญ่ที่สามารถเบิกจ่ายได้เกินกว่าเป้าหมาย เช่น โครงการปรับปรุงระบบส่งไฟฟ้าภาคใต้ตอนล่างและภาคตะวันตกของการไฟฟ้าฝ่ายผลิตแห่งประเทศไทย โครงการรถไฟฟ้าสายสีส้ม ช่วงศูนย์วัฒนธรรม – มีนบุรี และโครงการรถไฟฟ้าสายสีเขียว ช่วงหมอชิต – สะพานใหม่ – คูคต ของ รฟม. และแผนปรับปรุงและขยายระบบจําหน่ายพลังไฟฟ้าของการไฟฟ้านครหลวง
สําหรับโครงการลงทุนขนาดใหญ่ที่เบิกจ่ายได้ต่ํากว่าเป้าหมาย เช่น โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร - นครราชสีมา) ของการรถไฟแห่งประเทศไทย โครงการพัฒนาท่าอากาศยานสุวรรณภูมิของบริษัท ท่าอากาศยานไทย จํากัด (มหาชน) และโครงการทางพิเศษสายพระราม 3 – ดาวคะนอง – วงแหวนรอบนอกตะวันตกของการทางพิเศษแห่งประเทศไทย ซึ่งเป็นโครงการเดิมที่ดําเนินการล่าช้าต่อเนื่องมาโดยตลอด
นายประภาศ คงเอียด ผู้อํานวยการ สคร. กล่าวสรุปว่า จากสถานการณ์การแพร่ระบาดของโรค COVID - 19 ส่วนใหญ่ส่งผลกระทบกับการเบิกจ่ายงบลงทุนของรัฐวิสาหกิจในโครงการที่จําเป็นต้องใช้บุคลากรและการนําเข้าอุปกรณ์จากต่างประเทศ อย่างไรก็ตาม สคร. มีการกํากับดูแลรัฐวิสาหกิจอย่างใกล้ชิดมากขึ้นและเร่งให้มีการเบิกจ่ายที่เร็วขึ้น (Front – loaded) เพื่อลดผลกระทบข้างต้น เช่น การเร่งรัดการเบิกจ่ายเงินล่วงหน้าให้กับผู้รับจ้าง การจ่ายค่าชดเชยของโครงการลงทุนต่างๆ ให้กับประชาชน ซึ่งการเบิกจ่ายงบลงทุนของรัฐวิสาหกิจก็จะสามารถช่วยกระตุ้นเศรษฐกิจได้อีกทางหนึ่งด้วย
รัฐบาลไทย-ข่าวทำเนียบรัฐบาล-วราวุธ นำทีมแจกถุงผ้าโรงพยาบาลด่านช้าง รณรงค์ลดโลกร้อน (GREEN & CLEAN HOSPITAL)
วันพฤหัสบดีที่ 31 ตุลาคม 2562
วราวุธ นําทีมแจกถุงผ้าโรงพยาบาลด่านช้าง รณรงค์ลดโลกร้อน (GREEN & CLEAN HOSPITAL)
วราวุธ นําทีมแจกถุงผ้าโรงพยาบาลด่านช้าง รณรงค์ลดโลกร้อน (GREEN & CLEAN HOSPITAL)
วราวุธ นําทีมแจกถุงผ้าโรงพยาบาลด่านช้าง รณรงค์ลดโลกร้อน (GREEN & CLEAN HOSPITAL)
วันนี้ (31 ต.ค.62) ณ โรงพยาบาลด่านช้าง อําเภอด่านช้าง จังหวัดสุพรรณบุรี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงานนโยบายสถานบริการสาธารณสุขร่วมใจรณรงค์ลดโลกร้อน (GREEN & CLEAN HOSPITAL) พร้อมมอบถุงผ้าสําหรับให้ผู้มารับบริการใส่ยากลับบ้าน โดย รมว.ทส. ได้กล่าวว่า งาน GREEN &CLEAN Hospital ในวันนี้ มิได้ให้ประโยชน์เฉพาะในสถานบริการสาธารณสุขเท่านั้น แต่ยังให้ประโยชน์แก่คนทั่วโลกอีกด้วย ทําให้เกิดความมั่นใจว่าสามารถป้องกันโรคและสร้างสภาพแวดล้อมที่เอื้อต่อสุขภาพของประชาชนได้อย่างมีประสิทธิภาพ ไม่ใช่เฉพาะการจัดการสิ่งแวดล้อมที่ช่วยลดโลกร้อนเท่านั้น แต่รวมถึงการประหยัดพลังงานและใช้พลังงานทดแทนจากชีวภาพ รณรงค์อาหารปลอดสารพิษ การจัดการส้วมให้ได้มาตรฐาน การกําจัดขยะ และการใช้ประโยชน์จากสิ่งที่เหลือใช้
ซึ่งนโยบายดังกล่าวมีความสําคัญอย่างยิ่ง การรณรงค์ ณ ที่โรงพยาบาลด่านช้างแห่งนี้เป็นการเริ่มต้นโดยจะมีการพัฒนาอย่างต่อเนื่อง สู่เป้าหมายโรงพยาบาลมาตรฐาน GREEN & CLEAN HOSPITAL ทั่วประเทศต่อไป
รัฐบาลไทย-ข่าวทำเนียบรัฐบาล-สำนักงานปลัดนายกรัฐมนตรี ก้าวสู่ปีที่ 61 วางแนวทางขับเคลื่อน “เร็ว รุก สุขกับงาน วิชาการนำหน้า จิตอาสาเพื่อสังคม” ร่วมบูรณาการแก้ไขปัญหาโรคติดเชื้อไวรัสโคโรนา 2019  [สำนักงานปลัดนายกรัฐมนตรี]
วันอังคารที่ 14 เมษายน 2563
สํานักงานปลัดนายกรัฐมนตรี ก้าวสู่ปีที่ 61 วางแนวทางขับเคลื่อน “เร็ว รุก สุขกับงาน วิชาการนําหน้า จิตอาสาเพื่อสังคม” ร่วมบูรณาการแก้ไขปัญหาโรคติดเชื้อไวรัสโคโรนา 2019  [สํานักงานปลัดนายกรัฐมนตรี]
สํานักงานปลัดนายกรัฐมนตรี ก้าวสู่ปีที่ 61 วางแนวทางขับเคลื่อน “เร็ว รุก สุขกับงาน วิชาการนําหน้า จิตอาสาเพื่อสังคม” ร่วมบูรณาการแก้ไขปัญหาโรคติดเชื้อไวรัสโคโรนา 2019
นายธีรภัทร ประยูรสิทธิ ปลัดสํานักนายกรัฐมนตรี เปิดเผยว่า ในวันที่ 14 เมษายน 2563 เป็นวันคล้ายวันสถาปนาสํานักงานปลัดสํานักนายกรัฐมนตรี หรือ สปน. ครบรอบปีที่ 60 ซึ่ง สปน. มีส่วนสําคัญยิ่งในการเทิดทูนสถาบันหลักและส่งเสริมเอกลักษณ์ของชาติ เป็นหน่วยงานที่กํากับและติดตามการปฏิบัติงานของส่วนราชการทั้งในส่วนกลาง ส่วนภูมิภาค และส่วนท้องถิ่น เป็นศูนย์รับเรื่องราวร้องทุกข์จากประชาชนทั่วประเทศ และเป็นศูนย์กลางการช่วยเหลือแก้ไขปัญหาเพื่อบรรเทาความเดือดร้อนของประชาชน โดยเฉพาะอย่างยิ่งในปัจจุบันที่เกิดการแพร่ระบาดของเชื้อไวรัสโคโรนา 2019 หรือ โควิด - 19 ซึ่งส่งผลกระทบต่อสุขภาพอนามัยของพี่น้องประชาชน และเศรษฐกิจโดยรวมของประเทศ โดยรัฐบาลได้ออกมาตรการต่าง ๆ เพื่อแก้ไขปัญหาการแพร่ระบาดของโรคติดเชื้อไวรัสโคโรนา 2019 และช่วยเหลือเยียวยาประชาชน
ปลัดสํานักนายกรัฐมนตรี กล่าวว่า การที่ สปน. ก้าวเข้าสู่ปีที่ 61 สปน. ได้น้อมนําแนวพระราชดําริสืบสาน รักษา ต่อยอด ของพระบาทสมเด็จพระเจ้าอยู่หัวฯ มาเป็นแนวทางปฏิบัติ และได้วางแนวทางการทํางาน “เร็ว รุก สุขกับงาน วิชาการนําหน้า จิตอาสาเพื่อสังคม” มาเป็นกรอบในการปฏิบัติงาน เน้นการพัฒนาระบบการทํางานเชิงรุกและการตรวจราชการแบบบูรณาการ เพื่อให้ส่วนราชการทุกหน่วยขับเคลื่อนงานด้วยความรวดเร็วและมีประสิทธิภาพเพิ่มขึ้น โดยเฉพาะปัจจุบัน พลเอก ประยุทธ์ จันทร์โอชา นายกรัฐมนตรีได้มอบหมายให้ สปน. เป็นหน่วยประสานความร่วมมือทุกภาคส่วน เพื่อแก้ไขปัญหาต่างๆ ที่เกี่ยวข้องกับการระบาดของโรคติดเชื้อไวรัสโคโรนา 2019 ในภาวะวิกฤตให้สําเร็จตามเป้าหมายที่วางไว้
สปน. ได้รายงานในที่ประชุมศูนย์บริหารสถานการณ์โควิด - 19 หรือ ศบค. เมื่อวันที่ 13 เมษายน 2563 ว่า สปน. ได้รับข้อร้องเรียน ข้อเสนอแนะ และความคิดเห็น ในช่วงสถานการณ์โควิด - 19 ผ่านสายด่วน 1111 ระหว่างวันที่ 5 มีนาคม ถึงวันที่ 12 เมษายน 2563 รวม 109,261 เรื่อง มีข้อร้องเรียน จํานวน 62,018 เรื่อง (ร้อยละ 56.8 ส่วนใหญ่ขอให้รัฐเพิ่มมาตรการช่วยเหลือเยียวยาประชาชนให้ครบทุกกลุ่ม และควบคุมราคาจําหน่ายสินค้าอุปโภคบริโภคไม่ให้เกินราคา มีข้อเสนอแนะด้านสาธารณสุข จํานวน 19,555 เรื่อง (ร้อยละ 17.9) โดยเฉพาะมีความเชื่อมั่นในการปฏิบัติงานของรัฐบาลด้านการสาธารณสุข ขอให้ภาครัฐวางแผนการจัดการขยะติดเชื้อและขยะชุมชนทั่วประเทศ และขอให้คนไทยทุกคนร่วมกันให้ความร่วมมือกับภาครัฐเพื่อลดการแพร่ระบาดของโรคโควิด - 19 ให้มีประสิทธิภาพ รวมถึง มีการแจ้งเบาะแสกลุ่มเสี่ยง ฝ่าฝืนเคอร์ฟิว ขายของเกินราคาและสอบถามทั่วไป จํานวน 27,688 เรื่อง (ร้อยละ 25.3) ทั้งนี้ นายกรัฐมนตรี ได้สั่งการให้ทุกหน่วยงานรับข้อร้องเรียนและข้อเสนอแนะต่าง ๆ ไปพิจารณาดําเนินการในส่วนที่เกี่ยวข้อง แล้ว
////////////////////
ข่าว สปน. ที่ 25/2563
วันที่ 14 เมษายน 2563
รัฐบาลไทย-ข่าวทำเนียบรัฐบาล-รมว.ทส. ให้การต้อนรับ Mr. Shigeru Aoyagi ผู้อำนวยการยูเนสโก สำนักงานกรุงเทพฯ
วันศุกร์ที่ 9 พฤศจิกายน 2561
รมว.ทส. ให้การต้อนรับ Mr. Shigeru Aoyagi ผู้อํานวยการยูเนสโก สํานักงานกรุงเทพฯ
รมว.ทส. ให้การต้อนรับ Mr. Shigeru Aoyagi ผู้อํานวยการยูเนสโก สํานักงานกรุงเทพฯ
รมว.ทส. ให้การต้อนรับ Mr. Shigeru Aoyagi ผู้อํานวยการยูเนสโก สํานักงานกรุงเทพฯ
วันนี้ (5 พฤศจิกายน 61) เวลา 10.00 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ Mr. Shigeru Aoyagi ผู้อํานวยการยูเนสโก สํานักงานกรุงเทพฯพร้อมด้วย Mr. Nilesh Sharma, Senior Administrative Officer และ Mr. Benno B?er, Chief of Natural Sciences unit ในโอกาสเข้าเยี่ยมคารวะและหารือความร่วมมือการดําเนินงานด้านวิชาการในอนาคต ณ ห้องรับรองชั้น ๒๐ อาคารกระทรวงทรัพยากรธรรมชาติและสิ่งแวดล้อม
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้แจ้งให้คณะผู้แทน UNESCO ทราบถึงความสําเร็จในการยกเลิกใช้พลาสติกหุ้มฝาขวดน้ํา (Cap seal) ซึ่งทําให้สามารถลดปริมาณขยะพลาสติกได้ถึงปีละ ๒,๖๐๐ ล้านชิ้น และประเด็นท้าทายในปัจจุบันเกี่ยวกับการจัดการขยะพลาสติกของประเทศไทย คือ การลดปริมาณขยะถุงพลาสติก ซึ่งปัจจุบันมีอัตราการใช้ประมาณ ๔๕,๐๐๐ ล้านใบ/ปี โดยในเบื้องต้น ทางกระทรวงทรัพยากรธรรมชาติและสิ่งแวดล้อมได้ตั้งเป้าหมายไว้ว่าจะลดปริมาณขยะถุงพลาสติกให้ได้อย่างน้อย ๒๐,๐๐๐ ล้านใบต่อปี ซึ่งจะทําให้หน่วยงานท้องถิ่นสามารถดําเนินการกําจัดขยะพลาสติกอย่างถูกวิธีได้เอง นอกจากนี้ คณะรัฐมนตรีมีมติเมื่อวันที่ ๑๗ กรกฎาคม ๒๕๖๑ ได้กําหนดให้ส่วนราชการเป็นผู้นําในการลด ละ เลิกการใช้พลาสติกและโฟม โดยในส่วนของกระทรวงทรัพยากรธรรมชาติและสิ่งแวดล้อมได้มีการประกาศลดใช้ถุงพลาสติกหูหิ้วและงดใช้โฟมบรรจุอาหารในพื้นที่อุทยานแห่งชาติทั่วประเทศ ๑๕๔ แห่ง และในสวนสัตว์ ๘ แห่งแล้ว และภาคเอกชนไทย มีห้างสรรพสินค้าที่ร่วมรณรงค์งดใช้ถุงพลาสติกด้วย และเนื่องในโอกาสที่ประเทศไทยจะเป็นประธานอาเซียนในปี พ.ศ. ๒๕๖๒ จึงมีข้อริเริ่มที่จะจัดการประชุมระดับรัฐมนตรีอาเซียนสมัยพิเศษด้านการจัดการขยะทะเล เพื่อเป็นเวทีหารือร่วมกันของประเทศในภูมิภาคในการร่วมสกัดกั้นไม่ให้ขยะพลาสติกลงแม่น้ําลําคลองและไหลลงสู่ทะเล ทั้งนี้ ผู้อํานวยการ UNESCO สํานักงานกรุงเทพฯ ได้แสดงความยินดีที่จะมีความร่วมมือกับกระทรวงทรัพยากรธรรมชาติและสิ่งแวดล้อมในการจัดการขยะพลาสติกในทะเล การแลกเปลี่ยนข้อมูล ตัวอย่างความสําเร็จ และเทคโนโลยีการจัดการขยะของนานาชาติ รวมถึงการสนับสนุนให้ภาคการศึกษามีส่วนร่วมในการรณรงค์และสร้างจิตสํานึกให้นักเรียนและประชาชนในการร่วมกันคัดแยกขยะ เพื่อนําไปสู่การจัดการขยะอย่างเหมาะสมต่อไป และได้แจ้งการดําเนินงานของคณะอนุกรรมาธิการระหว่างรัฐบาลว่าด้วยสมุทรศาสตร์ภาคพื้นแปซิฟิกตะวันตก (WESTPAC) ซึ่งปัจจุบันกรมทรัพยากรทางทะเลและชายฝั่งให้การสนับสนุนในเรื่องของสถานที่และบุคลากรในการดําเนินงาน และ UNESCO เชิญชวนให้ย้ายที่ตั้งสํานักงานไปยัง UNESCO Office กรุงเทพฯ ซึ่งตั้งอยู่ที่ซอยสุขุมวิท ๔๐
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เปิดการฝึกอบรมหลักสูตร “พัฒนาศักยภาพผู้ใช้งานระบบข้อมูลข่าวสารชุมชน และ Village E-Commerce”
วันพุธที่ 25 กรกฎาคม 2561
รองปลัดกระทรวงดิจิทัลฯ เปิดการฝึกอบรมหลักสูตร “พัฒนาศักยภาพผู้ใช้งานระบบข้อมูลข่าวสารชุมชน และ Village E-Commerce”
รองปลัดกระทรวงดิจิทัลฯ
นางอาทิตยา สุธาธรรม รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการฝึกอบรมหลักสูตร “พัฒนาศักยภาพผู้ใช้งานระบบข้อมูลข่าวสารชุมชน และ Village E-Commerce” โครงการศูนย์ดิจิทัลชุมชน ภายใต้โครงการขับเคลื่อนเศรษฐกิจและสังคมดิจิทัล โดยกระทรวงดิจิทัลฯ ได้มอบหมายให้บริษัทที่ปรึกษา (บริษัท วีเอเวอร์ จํากัด) จัดขึ้น ระหว่างวันที่ 23 – 26 กรกฎาคม 2561 เพื่อพัฒนาศักยภาพด้านการแข่งขันในการส่งเสริมการขายสินค้าและบริการชุมชนแก่ตัวแทนจากชุมชนต่าง ๆ นําร่อง 27 ตําบล ใน 21 จังหวัด ได้แก่ กระบี่ กาญจนบุรี กาฬสินธุ์ ขอนแก่น จันทบุรี เชียงใหม่ เพชรบุรี ตาก แม่ฮ่องสอน นครศรีธรรมราช นครพนม บุรีรัมย์ พะเยา ลําพูน สตูล สุรินทร์ ร้อยเอ็ด ระยอง สมุทรสาคร สมุทรสงคราม และอุตรดิตถ์ รวมจํานวน 200 คน เพื่อให้ได้รับข้อมูลที่ถูกต้อง สามารถกลับไปถ่ายทอดต่อให้กับกลุ่มผู้นําชุมชน และสมาชิกในชุมชน หรือกลุ่มผู้ประกอบการในชุมชน ให้ได้รับประโยชน์จากการใช้งานระบบ และเป็นแกนนําในการทําให้ระบบข้อมูลข่าวสารชุมชนในการทําให้ระบบข้อมูลข่าวสารชุมชนมีชีวิตตามวัตถุประสงค์ของโครงการฯ โดยเน้นการพัฒนาระบบงาน 2 ระบบหลัก ได้แก่ 1) ระบบข้อมูลข่าวสารชุมชน เพื่อให้มีการจัดเก็บภูมิปัญญา องค์ความรู้ ความถนัดของบุคลากรในชุมชนสําหรับการใช้ทรัพยากรบุคคลและวางแผนการพัฒนาบุคลากรอย่างมีประสิทธิภาพ และ 2) ระบบ Village E-Commerce เพื่อนําเสนอสินค้าและบริการของชุมชนในรูปแบบเนื้อหาที่น่าสนใจ ส่งเสริมการขายสินค้าและบริการให้แก่ชุมชนผ่านสื่อการตลาดออนไลน์ เมื่อวันที่ 23 กรกฎาคม 2561 ห้องประชุมวายุภักษ์ 6 ชั้น 5 โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ ถนนแจ้งวัฒนะ เขตหลักสี่ กรุงเทพฯ
***********************
รัฐบาลไทย-ข่าวทำเนียบรัฐบาล-SME D Bank จับมือ Food Innopolis จัดกิจกรรมสัมมนาออนไลน์  โอกาสและการปรับตัวของ SMEs ในอุตสาหกรรมอาหาร เพื่อสู้ COVID-19 [กระทรวงการคลัง]
วันพฤหัสบดีที่ 7 พฤษภาคม 2563
SME D Bank จับมือ Food Innopolis จัดกิจกรรมสัมมนาออนไลน์  โอกาสและการปรับตัวของ SMEs ในอุตสาหกรรมอาหาร เพื่อสู้ COVID-19 [กระทรวงการคลัง]
SME D Bank จับมือ Food Innopolis จัดกิจกรรมสัมมนาออนไลน์ โอกาสและการปรับตัวของ SMEs ในอุตสาหกรรมอาหาร เพื่อสู้ COVID-19
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมมือกับ Food Innopolis เมืองนวัตกรรมอาหาร ขอเชิญชวนผู้ประกอบการในอุตสาหกรรมอาหารเข้าร่วมกิจกรรมสัมมนาออนไลน์เรื่อง “โอกาสและการปรับตัวของ SMEs ในอุตสาหกรรมอาหาร เพื่อสู้ COVID-19” ในวันพฤหัสบดีที่ 14 พฤษภาคม 2563 เวลา 13.00-16.00 น. รับชมผ่าน Facebook Live บรรยายโดยคุณสุธีรา อาจเจริญ ที่ปรึกษาอาวุโส และผู้จัดการฝ่ายพัฒนาธุรกิจ Food Innopolis และพิเศษสุดๆ สําหรับผู้ประกอบการเพียง 20 รายที่สมัครเข้าร่วมกิจกรรมและต้องการพัฒนาผลิตภัณฑ์ ยังสามารถเข้ารับคําปรึกษาจาก Food Innopolis แบบ One stop service ผ่านระบบออนไลน์ แบบตัวต่อตัว ภายใต้หัวข้อ การพัฒนาสูตรใหม่ การปรับปรุงสูตรเดิม การยืดอายุผลิตภัณฑ์ กระบวนการผลิตมีปัญหา การขึ้นทะเบียน อย. เพื่อเป็นการพลิกวิกฤต เพิ่มโอกาสพัฒนาความสามารถของผู้ประกอบการให้เข้มแข็งอย่างยั่งยืน และให้ผลิตภัณฑ์มีความสอดคล้องกับความต้องการของผู้บริโภคในสถานการณ์ปัจจุบัน พร้อมร่วมพูดคุยแลกเปลี่ยนความคิดเห็นผ่าน Facebook Live
โดยผู้เข้ารับคําปรึกษาจาก Food Innopolis จะต้องผ่านเกณฑ์การคัดเลือก และการพิจารณาจากคณะกรรมการถือเป็นที่สิ้นสุด ผู้ที่ส่งข้อมูลครบถ้วนจะได้รับสิทธิ์ในการเข้ารับคําปรึกษาก่อน และจะได้รับลิ้งค์เข้ารับคําปรึกษาผ่านโปรแกรม WebEx Meeting
ผู้ที่สนใจสามารถสมัครได้ทาง QR Code ในโปสเตอร์ หรือคลิกที่ลิงค์https://qrgo.page.link/3qmmqผู้สมัครจะได้รับลิงค์ Facebook Live ผ่านทาง E-mail สนใจสอบถามข้อมูลเพิ่มเติมได้ที่ ฝ่ายพัฒนาผู้ประกอบการ โทร. 0-2265-4097 (คุณดาว), 080-4442166 (คุณพลอย)
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
วันจันทร์ที่ 9 มกราคม 2560
กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
8 มค 60 กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
วันนี้ (8 มกราคม 2560) เวลา 07.00 น. นายพสุ โลหารชุน อธิบดีกรมส่งเสริมอุตสาหกรรม พร้อมด้วย นายวีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย คณะผู้บริหารกระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง
รัฐบาลไทย-ข่าวทำเนียบรัฐบาล-ยักษ์ใหญ่เคมีภัณฑ์ญี่ปุ่นขยายฐานในไทย
วันอังคารที่ 11 เมษายน 2560
ยักษ์ใหญ่เคมีภัณฑ์ญี่ปุ่นขยายฐานในไทย
บีโอไอเผยบริษัทผู้ผลิตเคมีภัณฑ์รายใหญ่จากญี่ปุ่นทุ่มลงทุนปั้นไทยเป็นฐานการผลิตเพื่อส่งออก พร้อมร่วมมือ สวทน.-สถาบันการศึกษา เตรียมแผนพัฒนาบุคลากรในประเทศไทย
นางหิรัญญา สุจินัย เลขาธิการคณะกรรมการส่งเสริมการลงทุนหรือ บีโอไอ เปิดเผยว่าเมื่อเร็ว ๆ นี้ที่ประชุมคณะอนุกรรมการส่งเสริมการลงทุน ได้อนุมัติให้ส่งเสริมการลงทุนแก่กิจการผลิตผลิตภัณฑ์ซิลิโคนส์ชนิดพิเศษซึ่งจัดเป็นเคมีภัณฑ์ชนิดพิเศษ(Specialty Chemical) ของบริษัทชิน-เอทสุ ซิลิโคนส์ (ประเทศไทย) จํากัด โดยเป็นการขยายลงทุนครั้งที่ 3 ของบริษัทหลังจากมีการลงทุนในประเทศไทยมาแล้วตั้งแต่ปี 2547และจะทําให้ไทยเป็นฐานการผลิตผลิตภัณฑ์ด้านเคมีภัณฑ์ชนิดพิเศษสําหรับการส่งออกใหญ่ที่สุดของบริษัท
ตามโครงการเป็นการผลิตผลิตภัณฑ์ซิลิโคนส์ชนิดพิเศษจํานวน 2 ชนิด โดยซิลิโคนส์เหลวชนิดแรก เป็นชนิดที่ปรับปรุงด้วยกลุ่มอะมิโนจะใช้งานเป็นส่วนผสมหลักในการผลิตน้ํายาปรับผ้านุ่ม ที่มีคุณสมบัติพิเศษทําให้เส้นใยมีความนุ่มได้นานขึ้น ลดรอยยับบนผ้าหลังผ่านกระบวนการซัก และช่วยป้องกันไม่ให้ผ้าเหลือง และซิลิโคนส์เหลวชนิดที่สอง เป็นชนิดที่ปรับปรุงด้วยพอลิอีเทอร์ จะใช้งานเป็นส่วนผสมสําคัญในการผลิตเครื่องสําอาง โดยเป็นชนิดที่หายาก มีประสิทธิภาพที่ทําให้น้ํากับน้ํามันเข้ากันได้ดี มีคุณสมบัติให้ความรู้สึก นุ่ม ลื่น กันน้ํา และสามารถติดอยู่บนผิวได้นาน รวมถึงป้องกันแยกชั้นของเครื่องสําอาง เช่น ครีมรองพื้น ครีมกันแดด โลชั่นทาผิว
“บริษัทขยายการลงทุนในประเทศไทยมาอย่างต่อเนื่อง โดยการผลิตซิลิโคนส์ชนิดพิเศษ ทั้ง 2 ชนิดครั้งนี้ มีปริมาณรวมกันกว่า 9,000 ตันต่อปี เงินลงทุนประมาณ 2,200 ล้านบาท ซึ่งจะทําให้ประเทศไทยเป็นฐานการผลิตที่สําคัญ และมีขนาดใหญ่กว่าการผลิตที่ประเทศญี่ปุ่น รวมถึงเกิดการจ้างงาน และใช้วัตถุดิบเคมีภัณฑ์จากในประเทศ คิดเป็นมูลค่าไม่น้อยกว่า 352 ล้านบาทต่อปี” นางหิรัญญา กล่าว
นางหิรัญญา กล่าวเพิ่มเติมว่า นอกจากนี้ บริษัทยังมีแผนที่จะก่อให้เกิดความร่วมมือ กับสถาบันการศึกษาในโครงการสหกิจศึกษา (Work Integrated Learning:WiL) ซึ่งเป็นความร่วมมือจากสามภาคส่วน ได้แก่ สํานักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ (สวทน.) บริษัทเอกชน และสถาบันการศึกษา ตามโครงการจะสนับสนุนการผลิตกําลังคนระดับ ปวส. และระดับปริญญาโท ที่มีคุณภาพป้อนให้กับภาคอุตสาหกรรม ในรูปแบบของจัดการศึกษาและการเรียนรู้การทํางานในสถานประกอบการ ทั้งในส่วนของการผลิตและการวิจัยและพัฒนา โดยมีคณะวิศวกรรมศาสตร์ มหาวิทยาลัยอุบลราชธานี วิทยาลัยเทคนิคมาบตาพุด จังหวัดระยอง เข้าร่วมโครงการ
++++++++++++++++++++++++++++++++++++++